पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. हाउस टैक्स डिफॉल्टर्स की ओर से दिए चेक बाउंस होने पर नगर निगम ने अब अदालती नोटिस भेजने शुरू कर दिए हैं। इस प्रक्रिया में निगम जोन बी ने सबसे आगे निकलते हुए छह डिफॉल्टर्स को समन तक सर्व करवा दिए हैं। निगम के चारों जोन में १३९ ऐसे डिफॉल्टर्स हैं, जिन्होंने किश्तों में चेक के जरिए निगम को हाउसटैक्स का भुगतान किया था, लेकिन बाद में इनके चेक बाउंस हो गए। चेक्स की बाउंसिंग अमाउंट 2.25 करोड़ रुपए के आसपास है और इसमें केवल डी जोन के ही एक चेक की अमाउंट 1.1 करोड़ रुपए के आसपास थी। जहां बी जोन में चेक बाउंस के केस लगवा दिए गए हैं, वहीं बाकी तीनों जोन में इस प्रक्रिया से संबंधित फाइल को जोनल कमिश्नर के पास भेजा जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn